hu hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu ca hu hu hu hu hu hu hu hu hu hu hu hu hu hu hu hu fr hu ms hu es ja en hu en en en hu ca es zh hu en es en hu eo ro en hu en ja oc hu en en it hu en hu oc hu es ro zh hu en ja en hu es ja pt hu en ja en hu es en en hu hu es hu hu hu hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
Aranyhajó Patika Győr | gyógyszertár, gyógyszer webshop, online patika - Hegkezelés
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
YSDSDGEDGV SEFA| Kategória: Tudta-e ön?| Létrehozva: 2019.05.28. 13:42| Frissítve: 2019.06.04. 11:57
PDF letöltés Cikk nyomtatása E-mail
Mi is az a heg?
A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől.
Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
Mikor kell elkezdeni a hegkezelést?
A különböző készítményeket a seb gyógyulásának eltérő fázisaiban kell elkezdeni használni. Ezekre külön-külön kitérünk az egyes készítményeknél. Fontos megjegyezni viszont, hogy a hegkezelés hosszabb időt vesz igénybe, általában 2-4 hónapig tart.
Már meglévő heget is érdemes kezelni?
Természetesen hosszabb kezelést (akár egy év) igényel, de igen, akár régi hegeknél is jelentős javulást érhetünk el bizonyos készítményekkel.
Milyen hegkezelő készítmények vannak?
A patikákban számos krém, gél, tapasz közül választhatunk. A teljesség igénye nélkül szeretnénk most ezeket összegezni, kiemelve a fontosabb tulajdonságukat, megkönnyítve a választást.
Ilyen pl. a Neogranormon, Bepanthen készítmények. Nem igazán hegkezelők, inkább a felületi hámsérülések (kisebb vágások, karcolás, horzsolás) gyógyításában van szerepük. Ezek a kisebb sérülések ugyan maguktól is gyógyulnak, de akár több évig is látszódhat a nyomuk. A hámosító kenőcsök segítik a seb szebb gyógyulását. Kiemelkedően hasznos a Bepanthen Plus, mely a hámosító dexpanthenolon kívül fertőtlenítő hatású klórhexidint is tartalmaz. Használatát a többi hegkezelővel ellentétben már a sérülés kezdetétől el lehet kezdeni.
A vérzés megszűnése után már használható. Cink-hialuronátot tartalmaz. A hialuronsav rendkívül fontos a kötőszövet regenerálásában a cink a felülfertőzés megakadályozására szolgál.
Contractubex gél és tapasz:
Előnye, hogy a gél gyógyszerként van bejegyezve, így magasabb minőséget képvisel és hatása klinikailag is igazolt. Ehhez képest az ára viszont kedvezőnek mondható. 3 hatóanyagot tartalmaz: hagymakivonat, heparin-mátrium és allantoin. Már meglévő hegekre is alkalmazható, fedőkötéssel fokozható a hatása.
Szilikont tartalmazó gélek és tapaszok:
A szilikátok különböző formái forradalmasították a hegkezelést. Kitűnő hatékonyságuk abban rejlik, hogy egy kettős tulajdonságú réteget képeznek a hegen. Ez a réteg kívülről megakadályozza a nedvesség bejutását belülről viszont engedi szellőzni a heget. Ezek a körülmények a heg gyógyulása szempontjából a legideálisabbak. Fontos megjegyezni, hogy a szilikonos hegkezelőket csak a seb záródása és a varr leválása után lehet elkezdeni használni. Az alkalmazás módja is eltér. A géleket vékony rétegben, egy mozdulattal kell elkenni, nem szabad masszírozni. Pár perc alatt száradnak, és kialakul az imént említett kettős réteg. A megfelelő hatás elérése céljából akár napi 18-20 órát is érdemes fent hagyni őket.
Kelo-cote: Több kiszerelésben (6g,15g,60g) kapható. A gyártó “tapasz”-nak hívja, utalva a már említett szilikon rétegre, de valójában gél állagú. Előnye, hogy kapható UV-szűrős változatban is (Kelo-cote Soalire), a napfénynek kitett bőrfelület esetében ezt érdemes választani.
Dermatix ultra: Borsosabb árú, de nagyon pozitív visszajelzéseket kapunk róla. Plasztikai sebészet is rendeli tőlünk, azt hiszem ez nem véletlen.
Cica-care géllap: Két méretben kapható, ténylegesen tapasz formájú.Hatását klinikailag is vizsgálták, kiemelkedő eredményeket értek el vele égési sérülések gyógyításában. Az égési hegek 100%-a jelentős javulást mutatott! (Carney et al., 1994)
Cicaplast gél: A La Roche-Posay terméke. A termékcsaládra jellemző módon illatanyag mentes, érzékeny bőrűeknek lett kifejlesztve.
És hogyan válasszunk a sok termék közül?
Összegezve az eddigieket íme egy kis segédlet:
Felületi hámsérülések →  Bepanthen Plus krém, Curiosa gél
Mélyebb sérülések → Bármelyik szilikonos termék vagy Contractubex gél
Mélyebb sérülések látható helyen → Dermatix ultra, Kelo-cote gél
Mélyebb sérülés napfénynek kitett helyen → Kelo-Cote solaire
Érzékeny bőrűeknek → Cicaplast gél
Már meglévő heg kezelése → Dermatix ultra vagy Contractubex fedőkötéssel alkalmazva
Végül pedig egy táblázat is álljon itt, ahol az árakat is összegeztük. A "vásárlás" gombra kattintva további információk érhetőek el az adott termékről.
Vissza az előző oldalra
Az aranyér és visszér
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.